Moneda naţională s-a depreciat joi, 28 martie, în raport cu euro, care a fost calculat de Banca Naţională a României la 4,9730 lei, în urcare cu 0,20 bani (0,04%) faţă de cotaţia precedentă, de 4,9710 lei.
Comparativ cu dolarul, valoarea leului a scăzut, moneda americană fiind cotată la 4,6085 lei, în urcare cu 1,93 bani (+ 0,42%), comparativ cu miercuri, când s-a situat la 4,5892 lei.
De asemenea, moneda naţională s-a depreciat şi în raport cu francul elveţian, calculat de BNR la 5,0914 lei, în creştere cu 2,36 bani (0,47%) faţă de 5,0678 lei, cotaţia anterioară.
Gramul de aur s-a scumpit joi până la valoarea de 327,8351 lei, de la 323,4240 lei, în şedinţa precedentă, înregistrând din nou o valoare record.